2006. gada laikapstākļi Latvijā

Šajā lapā ir apkopoti 2006. gada laikapstākļi Latvijā.

Gada notikumi

Janvāris 
Janvārī un februārī Latvijā tika novērots ilgstošs kailsals. Latvijas austrumu daļā naktīs gaisa temperatūra noslīdēja līdz −20, −30 grādiem un sniega segas biezums bija neliels.
 20. janvāris — tika novērota 2006. gada viszemākā gaisa temperatūra. Alūksnē un Zosēnos gaisa temperatūra pazeminājās attiecīgi līdz —31,5 un —31,6 grādiem, bet Rīgā tika uzstādīts jauns šīs dienas absolūtais gaisa temperatūras minimums —27,1 °C.

Februāris 
 4. februāris — gaisa temperatūra daudzviet noslīdēja līdz –20, Alūksnē — līdz –26 grādiem.
 6. februāris — no rīta valsts lielākajā daļā valdīja –17, –22 grādu sals, savukārt vēlā vakarā gaisa temperatūra bija no –2 grādiem Liepājā līdz –23 grādiem Alūksnē.
 20. februāris — daudzviet Latvijā tika novērota stipra snigšana. Nokrišņu summa Rīgā sasniedza 19,1 mm.

Maijs 
 4. maijs — Rīgā gaisa temperatūra pirmo reizi 2006. gadā sasniedza +20 grādus un bija +21,0 °C.
 14. maijs — Dobelē tika novērotas visstiprākās vēja brāzmas maijā Latvijā — 29 m/s.

Jūnijs

Jūlijs 

 7. jūlijs — Latvijas lielākajā daļā valdīja +30 grādu karstums. Jelgavā un Jēkabpilī gaiss sakarsa līdz +32, +33 grādiem.
 8. jūlijs — Rīgā tika sasniega augstākā gaisa temperatūra 2006. gadā, +33,1 °C.
 9. jūlijs:
 Skrīveros tika sasniegta 2006. gada visaugstākā gaisa temperatūra +35,3 grādi, kas tikai par 0,7 grādiem atpalika no līdz šim reģistrētās visaugstākās jūlija gaisa temperatūras Latvijā: +36 grādiem un par 1,1 grādu atpalika no absolūtā gaisa temperatūras maksimuma, kas tika reģistrēta Daugavpilī 1943. gada 4. augustā: +36,4 °C.
 Pēcpusdienā Rīgas apkārtnei pāri gāja spēcīgs negaiss ar vētras spēka vēja brāzmām. Vislielākie postījumi tika nodarīti Zolitūdes un Pleskodāles apkaimēm, kur lielā daudzumā uz ielām tika sagāzti koki.

Augusts 
 31. augusts — virs Melnās jūras izveidojās ciklons, kas ātri pārvietojās ziemeļu virzienā un pieauga aktivitātē. 31. augustā, ciklona centram atrodoties virs Pleskavas apgabala, tā aizmugurē Latvijas rietumu un centrālajos rajonos tika novēroti ļoti stipri vēji, kas vislielāko ātrumu sasniedza Saldū — brāzmās 23 m/s. Daudzviet tika lauzti koki — Tukuma rajona Džūkstes pagastā, Salacgrīvā, Rīgas rajona Garkalnes pagastā, Liepājas rajonā uz ceļa Grobiņa—Bārta un uz ceļa Aizpute—Kuldīga kā arī Rīgas rajona Baldonē.

Septembris 
 18. septembris — gaisa temperatūra daudzviet paaugstinājās virs +20 grādiem.
 22. septembris — pēcpusdienā valsts lielākajā daļā gaisa temperatūra paaugstinājās līdz +20, +22 grādiem. Rīgā tika uzstādīts jauns diennakts absolūtais temperatūras maksimums, +20,5 °C. 2020. gadā tika uzstādīts jauns rekords, +22,2 °C.
 24. septembris — dienā bija skaidrs laiks, gaisa temperatūra pēcpusdienā paaugstinājās līdz +20, +23 grādiem.
 26. septembris — gaisa temperatūra daudzviet Kurzemē un Zemgalē sasniedza +24 grādus, bet valsts ziemeļaustrumos tikmēr bija +13 grādu.

Oktobris 

 Kopumā oktobris bijis neierasti silts līdz pat 24. oktobrim.
 28. oktobris — Latvijā tika novērots pirmais sniegs.

Decembris 
Ar vidējo gaisa temperatūru astoņus grādus virs normas, 2006. gada decembra pirmās desmit dienas bija vissiltākā decembra pirmā dekāde vairāk nekā simts gadu laikā, liecina Latvijas vissenāko meteoroloģisko staciju dati. Latvijas Vides, ģeoloģijas un meteoroloģijas aģentūras (LVĢMA) dati liecināja, ka decembra pirmā dekāde bijusi siltākā pēdējo 83 gadu laikā. 2006. gada decembra pirmās dekādes vidējā gaisa temperatūra Latvijā bija no +5,7 līdz +8,1 grādam. Šāda gaisa temperatūra Latvijā parasti ir oktobra otrajā dekādē.

 15. decembris — naktī daudzviet Latvijā gaisa temperatūra pietuvojās +10 °C robežai, bet atsevišķās novērojumu stacijās pārsniedza +10 °C (Kolka +11,4 °C).

Gada pārskats

Temperatūra 
 Latvija: −31,6 °C (20. janvāris, Zosēni)
 Latvija: +35,3 °C (9. jūlijs, Skrīveri)
 Rīga: −27,1 °C (20. janvāris)
 Rīga: +33,1 °C (8. jūlijs)

Nokrišņi 
 Nokrišņu gada summa Rīgā sastādīja 521,4 mm.
 Sausums: 41 dienas (no 1. janvāra līdz 11. februārim ieskaitot).

Laikapstākļu statistika Rīgā 
Gaisa temperatūras absolūtais mēneša minimums, maksimums (°C) un mēneša vidējā temperatūra, kā arī tās novirze no ilggadējās novērojumu normas. Mēneša nokrišņu summa (mm), nokrišņu summa pa dekādēm un vienas diennakts nokrišņu maksimums.

Dati no Starptautiskās lidostas "Rīga" meteoroloģiskās novērojumu stacijas.

Gaisa temperatūras fakti Rīgā 

Dienas zemākā gaisa temperatūra un nakts augstākā gaisa temperatūra Rīgā. Dati no Starptautiskās lidostas "Rīga" meteoroloģiskās novērojumu stacijas.

Zemākā gaisa temperatūra dienā:
 −22,0 °C — 20. janvāris
 −19,3 °C — 19. janvāris
 −18,2 °C — 22. janvāris
 −16,8 °C — 21. janvāris
 −16,0 °C — 23. janvāris

Augstākā gaisa temperatūra naktī:
 +21,0 °C — 22. jūnijs
 +20,5 °C — 9. jūlijs
 +19,7 °C — 8. jūlijs, 10. jūlijs
 +19,2 °C — 11. jūlijs, 12. jūlijs
 +19,0 °C — 13. jūlijs, 27. jūlijs

Skatīt arī 
 Latvijas klimats
 Rīgas klimats
 2006. gads Latvijā

Piezīmes un atsauces

Piezīmes

Atsauces

Ārējās saites 

 Laika apstākļu raksturojums pa mēnešiem, meteo.lv
 Meteoroloģiskā informācija, 2006. gads, meteo.lv

Latvijas klimats
2006. gads Latvijā